
 РЕГЛАМЕНТ ЗА ИЗПЪЛНЕНИЕ (ЕС) .../... НА КОМИСИЯТА
 от 31.10.2019 година
 за изменение на Регламент за изпълнение (ЕС) 2017/1153 по отношение на отчитането на стойностите на емисиите на СО2 на базата на WLTP за някои категории нови леки пътнически автомобили и уточняване на входните данни за корелационния инструмент
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 443/2009 на Европейския парламент и на Съвета от 23 април 2009 година за определяне на стандарти за емисиите от нови леки пътнически автомобили като част от цялостния подход на Общността за намаляване на емисиите на CO2 от лекотоварните превозни средства
 1
 , и по-специално член 8, параграф 9, първа алинея и член 13, параграф 7, първа алинея от него,
 като има предвид, че:
 (1)Регламент (ЕС) 2019/631 на Европейския парламент и на Съвета
 2
 предвижда, че целите за емисиите на CO2 за автомобилния парк на целия ЕС за 2025 г. и 2030 г. за нови леки пътнически автомобили следва да се изчисляват въз основа на емисиите на CO2, измерени съгласно Регламент (ЕС) 2017/1151 на Комисията
 3
 за новите леки пътнически автомобили, регистрирани през 2020 г. (наричани по-нататък „измерени стойности на емисиите на CO2“).
 (2)В Регламент за изпълнение (ЕС) 2017/1153 на Комисията
 4
 се определят правилата за изчисляване и докладване от страна на производителите на измерените стойности на емисиите на CO2. Необходимо е обаче да се уточни допълнително как следва да се определят тези стойности, по-специално по отношение на хибридните електрически превозни средства без външно зареждане (NOVC HEV) и хибридните електрически превозни средства с външно зареждане (OVC HEV).
 (3)Следва също така да се поясни как измерените стойности на емисии на CO2 следва да се определят, когато за целта на одобряването на типа се провеждат няколко изпитвания за емисии на CO2.
 (4)Корелацията на емисиите на CO2 на NOVC HEV и на OVC HEV следва да се извършва въз основа на физически изпитвания на превозните средства, а не въз основа на извършени от корелационния инструмент симулации, поради сложността инструментът да бъде приспособен така, че да взема под внимание такива автомобилни технологии. За да се гарантира ефективна проверка на резултатите от корелацията обаче, свързаните с тези превозни средства технически данни от изпитванията следва да се предоставят на Комисията по същия начин като за конвенционалните превозни средства.
 (5)Поради това Регламент за изпълнение (ЕС) 2017/1153 следва да бъде съответно изменен.
 (6)Мерките, предвидени в настоящия регламент, са в съответствие със становището на Комитета по изменението на климата,
 ПРИЕ НАСТОЯЩИЯ РЕГЛАМЕНТ:
 Член 1
 Регламент за изпълнение (ЕС) 2017/1153 се изменя, както следва:
 (1)Член 7а се изменя, както следва:
 а)Параграф 1, първа алинея се заменя със следното:
 „Производителите изчисляват емисиите на СО2 за комбиниран цикъл на движение, или в съответните случаи — претеглените емисии на СО2 за комбиниран цикъл на движение, определени като MCO2, измерени, за всеки нов пътнически автомобил, регистриран през 2020 г., по следните формули:
 а)За превозни средства, разполагащи само с двигател с вътрешно горене:
 формулата за изчисляване на MCO2-ind , посочена в точка 3.2.3.2.4, втора алинея от